ท่าอากาศยานนานาชาติแคสซิดี

ท่าอากาศยานนานาชาติแคสซิดี (อังกฤษ: Cassidy International Airport) (IATA: CXI, ICAO: PLCH) เป็นท่าอากาศยานทางเหนือของบานานา นิคมในเกาะคิริสมาส ประเทศคิริบาส โดยเคยเป็นท่าอากาศยานแห่งเดียวในหมู่เกาะไลน์ส่วนของคิริบาสที่มีรหัส IATA หรือ ICAO จนกระทั่ง ค.ศ. 2018 ท่าอากาศยานนี้รับบริการฟิจิ แอร์เวย์ จากนันดี ประเทศฟิจิ และโฮโนลูลู ประเทศสหรัฐ เนื่องจากทั้งสายการบินแอร์ คิริบาสและสายการบินคอรัลซัน แอร์เวย์ไม่มีเครื่องบินที่สามารถบินระหว่างเกาะคิริสมาสกับหมู่เกาะกิลเบิร์ต ซึ่งเป็นที่ตั้งของท่าอากาศยานอื่น ๆ ที่ใช้งานได้ในคิริบาติ เที่ยวบินไปยังตาราวาจึงดำเนินการโดยสายการบินแอร์คิริบาติโดยใช้เครื่องบินของ Nauru Airlines ประวัติ ในช่วงสงครามโลกครั้งที่สอง กองบัญชาการขนส่งทางอากาศของกองทัพอากาศสหรัฐใช้สนามบินแห่งนี้เป็นจุดแวะเติมเชื้อเพลิงในเส้นทางการขนส่งในมหาสมุทรแปซิฟิกจากฮาวายไปยังเกาะแคนตัน สำหรับเที่ยวบินไปยังออสเตรเลียและนิวซีแลนด์ รวมถึงเป็นจุดเตรียมการโจมตีหมู่เกาะกิลเบิร์ต ซึ่งในขณะนั้นญี่ปุ่นยึดครองอยู่บางส่วน ท่าอากาศยานได้รับการขยายอย่างมากในช่วงสงคราม และโครงสร้างทางวิ่งในช่วงสงครามโลกครั้งที่สองยังคงสามารถมองเห็นได้ในรูปของทางวิ่งที่ถูกทิ้งร้างและพื้นที่จอดเครื่องบินในภาพถ่ายทางอากาศ ใน ค.ศ. 1981 แอร์ตูงารู อดีตสายการบินแห่งชาติของคิริบาส ได้ให้บริการเที่ยวบินตรงด้วยเครื่องบินโบอิ้ง 727-100 ไปยังโฮโนลูลูและตาราวา รวมถึงเที่ยวบินตรงไปยังปาเปเอเต ประเทศตาฮิติ โดยบริการหลังนี้ดำเนินการร่วมกับ Union de Transports Aériens (UTA) สายการบินของฝรั่งเศส สายการบินอะโลฮา แอร์ไลน์ได้เริ่มให้บริการเที่ยวบินตรงด้วยเครื่องบินโบอิ้ง 737-200 ไปยังโฮโนลูลูสัปดาห์ละครั้งใน ค.ศ. 1986 ใน ค.ศ. 1994 สายการบินแอร์นาอูรูให้บริการเที่ยวบินตรงด้วยเครื่องบินโบอิ้ง 737-200 ไปยังโฮโนลูลูและตาราวา โดยเที่ยวบินไปยังตาราวายังให้บริการด้วยเครื่องบินรุ่นเดียวกันไปยังนาอูรูด้วย ในช่วงต้นคริสต์ทศวรรษ 2000 สายการบินอะโลฮาแอร์ไลน์ได้กลับมาให้บริการเที่ยวบินตรงด้วยเครื่องบินโบอิ้ง 737 ไปยังโฮโนลูลูอีกครั้ง อ้างอิง แหล่งข้อมูลอื่น Current weather for Christmas / Cassidy, New Zealand (PLCH) at NOAA/NWS Accident history for CXI / PLCH at Aviation Safety Network